open-index/open-wikipedia-markdown huggingface dataset:
Staņislavs Moņuško

**Staņislavs Moņuško** (, ; dzimis , miris ) bija poļu komponists, diriģents un padagogs, pirmās poļu nacionālās operas "Halka" (*Halka*) autors.

Dzimis mūsdienu Baltkrievijas teritorijā muižnieku ģimenē. No 1837. gada Berlīnē mācījās kompozīciju. Dzīvodams Berlīnē, sacerēja trīs dziesmas ar Ādama Mickeviča vārdiem, kas guva panākumus. Pēc trīs Berlīnē pavadītajiem gadiem, atgriezās dzimtenē un sāka strādāt Viļņā par ērģelnieku un pianistu. Pēc 1840. gada sāka aktīvi komponēt. Vairākkārt uzstājās Sanktpēterburgā, kur sadraudzējās ar Aleksandru Dargomižski.

1848. gadā Moņuško Viļņā uzveda savas operas "Halka" pirmo, divcēlienu versiju. Pagāja desmit gadi, līdz operas patriotiskā satura dēļ to bija iespējams uzvest pilnā - četru cēlienu versijā, tagad jau Varšavā, un šis uzvedums piedzīvoja triumfu. Pēc tam opera ar panākumiem tika uzvesta arī Prāgā, Maskavā un Sanktpēterburgā.

1858. gadā Moņuško kļuva par Varšavas Lielā teātra (*Teatr Wielki*) galveno diriģentu. Šeit 1865. gadā tika iestudēta otra pazīstamākā Moņuško opera "Apburtā pils" (*Straszny dwór*). Moņuško miris 1872. gadā, apglabāts Povonzku kapsētā.

Moņuško sacerējis vēl citas operas, baletus, operetes, vairākus iecienītus simfoniskās mūzikas sacerējumus un kamerdarbus.

## Ārējās saites

* Moņuško profils ''AllMusic'' 
* Moņuško notis ''IMSLP''
Timotijs Kopra

**Timotijs Lennarts Kopra** (*Timothy Lennart Kopra*, dzimis ) ir NASA kosmonauts, ASV Armijas virsnieks, lidotājs.

Kopras pirmais kosmiskais lidojums sākās 2009. gada jūlijā misijā *[[STS-127]]*, kad devās uz Starptautisko kosmosa staciju un kļuva par SKS 20. ekspedīcijas dalībnieku. Uz zemes viņš atgriezās ar misiju *[[STS-128]]* .

2009. gada septembrī NASA paziņoja *[[STS-133]]* misijas apkalpi, kurā bija iekļauts arī T. Kopra kā misijas speciālists. Viņam būtu jāveic vairākas iziešanas kosmosā.  T. Kopra ieguva traumu, braucot ar velosipēdu. Viņš bija lauzis gūžu. Tā kā pēdējās *Space Shuttle* misijās netika gatavotas dublieru apkalpes, tad vajadzēja atrast astronautu, kas varētu pildīt Kopras uzdevumus. 19. februārī NASA paziņoja, ka Timotiju Kopru nomainīs Stīvens Bouens. Kopram būtu iespēja atgriezties apkalpē, ja misijas starts tiktu atlikts uz vēl vēlāku laiku un trauma būtu sadziedēta.

Otrais Kopras lidojums kosmosā sākās 2015. gada decembrī dodoties uz SKS ar kosmosa kuģi *[[Sojuz TMA-19M]]*. Bija ekspedīcijas SKS-46 lidojuma inženieris, SKS-47 komandieris. Uz zemes atgriezās 2016. gada jūnijā.

## Atsauces
Henrijs Sertīss

**Henrijs Sertīss** (;  — ) bija angļu autosportists. Viņš bija Formula 1 un motociklu pasaules čempiona Džona Sertīsa dēls.

Henrijs Sertīss savā pirmajā Formula BMW čempionātā izcīnīja 7. vietu kopvērtējumā un 2. vietu debitantu kausā. Nākamajā gadā viņš sāka braukt savu pirmo pilno sezonu Formula Renault Lielbritānijas čempionātā un bija 12. kopvērtējumā. Tajā pašā gadā viņš aizvadīja vienu sacīksti Lielbritānijas F3.  Sertīss noslēdza līgumu par piedalīšanos jaunajā Formula 2 čempionātā. Viņš izstājās pusē aizvadīto sacīkšu, līdz Brendshečas trases pirmajā sacīkstē ieguva 3. vietu. Otrajā sacīkstē viņam braucot pa galvu trāpīja riepa, kas bija nolūzusi no avarējušas formulas. Sertīss zaudēja samaņu un ietriecās sienā. Viņš tika pārvietots uz trases medpunktu, kur viņa stāvoklis pirms aizsūtīšanas uz Londonas Karalisko slimnīcu tika stabilizēts. No gūtajām traumām viņš slimnīcā nomira.
Publicis Groupe

***Publicis Groupe S.A.*** ir Francijas daudzvalstu reklāmas un komunikāciju aģentūru grupa, viena no četrām lielākajām pasaulē.

*Publicis Groupe S.A.* piedāvā lokālajiem un starptautiskajiem klientiem komunikācijas pakalpojumu klāstu, ko nodrošina *Publicis Groupe S.A.* ietilpstošie aģentūru tīkli: *Leo Burnett Worldwide*, *Publicis Worldwide*, *Saatchi&Saatchi*, *Starcom MediaVest Group*, *ZenithOptimedia*, *Digitas* un citas. *Publicis Groupe S.A.* aģentūras darbojas 104 pasaules valstīs un nodarbina aptuveni  profesionāļu reklāmas, mārketinga un sabiedrisko attiecību jomās.

*Publicis Worldwide* ir viens no lielākajiem reklāmas aģentūru tīkliem Eiropā. Tas ietilpst reklāmas un komunikāciju aģentūru grupā *Publicis Groupe S.A.* Kopējais darbinieku skaits *Publicis Worldwide* ir vairāk kā 8900 darbinieku 82 pasaules valstīs, kas strādā ar tādiem pasaules mēroga zīmoliem kā — *[[Heineken]]*, *[[Hewlett-Packard]]*, *[[L’Oreal]]*, *[[Nestlé]]*, *[[Renault]]* un UBS.

*Publicis Worldwide* Latvijā kopš 2008. gada 18. marta pārstāv reklāmas aģentūra *[[Publicis Riga]]*.

## Atsauces

## Ārējās saites
*
Haime Algersuari

**Haime Algersuari** (; dzimis  Barselonā, Spānijā) ir spāņu autosportists. Viņš, sākot ar . gada , piedalās Formula 1 čempionātā.

Algersuari ir pašreizējais Lielbritānijas F3 čempions. Viņš ir arī visu laiku jaunākais šī čempionāta uzvarētājs, jo titulu izcīnīja 18 gadu un 203 dienu vecumā. 2008. gada decembrī viņš aizvietoja savainoto Marku Veberu Čempionu sacīkstē. 2009. gadā Haime Algersuari sāka braukt *[[World Series by Renault]]* čempionātā, pārstāvot *[[Carlin Motorsport]]*.

. gada F1 sezonas otrajā pusē viņš kļuva par *[[Red Bull Racing|Red Bull]]* un *[[Scuderia Toro Rosso|Toro Rosso]]* rezerves pilotu, pārņemot šo vietu no Brendona Hārtlija. Divas nedēļas vēlāk tika paziņots, ka *Toro Rosso* pārtrauc līgumsaistības ar Sebastjēnu Burdē un mazliet vēlāk tika apstiprināts, ka Algersuari ieņems viņa vietu. Viņš ir visu laiku jaunākais F1 pilots, pārspējot Maika Tekvela gandrīz 30 gadus veco rekordu.

## Formula 1 rezultāti

* Sacīkstes **treksnrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

† - nefinišēja, bet ieskaitīts klasifikācijā, jo paveica vismaz 90% no distances

## Atsauces

## Ārējās saites
* Oficiālā mājaslapa , ,
Sertīss

**Sertīss** () ir uzvārds. Tas ir cēlies no Tīsas vai Tejas upes un, visticamāk, radies no anglonormaņu aristokrātu prakses saukt sevi pēc vietas, no kuras esi cēlies. *Sur* ir franču palīgvārds, kas nozīmē "no", "uz" vai "pie".

Cilvēki ar šo uzvārdu:

* Džons Sertīss (dzimis 1934.), angļu autosportists un motosportists;
* Henrijs Sertīss (1991—2009), angļu autosportists;
* Roberts Sertīss (1906—1985), ASV režisors.

## Skatīt arī
* Surtees
Smidzinošs lietus

**Smidzinošs lietus** jeb **smidzenis** ir šķidri nokrišņi ļoti mazu ūdens pilieniņu veidā ar diametru, kurš mazāks par 0,5 mm. Tie izkrīt diezgan lēni. Sausa virsma lietus laikā paliek slapja ilgākā laika posmā un tā saslapinās vienmērīgi. Nokrītot uz ūdens virsmas, neveido vilnīšus. Smidzinošs lietus sākas un beidzas pakāpeniski, tas nekad nevar sākties strauji. Smidzināt var diezgan ilgi — no vienas stundas līdz pat vienai diennaktij. Lielākoties smidzinošs lietus izkrīt no slāņmākoņiem. Šajā laikā debesis pilnībā klāj mākoņi un Saule nav redzama. Ūdens pilieniņi ir mazi un krīt lēni. Nokrišņu intensitāte smidzeņa laikā ir maza — no 0,05 līdz 0,25 mm stundā.
Sniega graudi

**Sniega graudi** ir cieti nokrišņi mazu, necaurspīdīgu balto daļiņu veidā (kociņi, graudiņi u.c.) ar diametru, kurš mazāks par 2 mm. Tie izkrīt pie negatīvas gaisa temperatūras. Pārsvarā sniega graudi izkrīt no slāņmākoņiem.
Ledus adatas

[thumb|Ledus adatas [Hokaido pilsētā Eniva (2012. gads)]]
**Ledus adatas** ir cieti nokrišņi sīku ledus kristāliņu veidā, kuri lēni lido gaisā. Tie veidojas temperatūrā, kas zemāka par −10, −15&nbsp;°C. Dienā tie spīd Saules, bet naktī — ielas apgaismojuma vai prožektoru gaismā. Bieži šīs adatas veido spīdošus stabus, kuri iet no elektrības stabiem uz augšu. Novērojami skaidrā laikā. Parasti ledus adatas izkrīt no spalvmākoņiem un spalvu slāņmākoņiem.

## Ārējās saites
Saules stabs

right|thumb|250px|Saules stabs Rietumvirdžīnijā
**Saules stabs** ir atmosfēras parādība, kas izpaužas, kā vertikāls gaismas stabs, kurš stiepjas no horizonta uz augšu saules lēkta un rieta laikā. To izraisa sešstūrveidīgi plakani vai stabveidīgi ledus kristāliņi ar gandrīz horizontālām paralēlām virsmām. Gaisā esošie ledus kristāliņi izraisa Saules stabu tad, ja tā atrodas 6 - 20° virs horizonta. Gaismas stabi veidojas arī ap Mēnesi, lieliem ugunskuriem u.c. spilgtas gaismas objektiem.
Skābais lietus

right|thumb|300px|No skābā lietus cietusi skulptūra.
**Skābais lietus** jeb **skābie nokrišņi** ir jebkurš nokrišņu veids, kas piesārņots ar skābajiem oksīdiem un tam ir zems pH līmenis. Skābais lietus galvenokārt novērojams daudzās Eiropas valstīs un ASV. Tas negatīvi ietekmē ūdeņus, paaugstinot to skābumu tiktāl, kamēr tajos nomirst visi tur esošie augi un dzīvnieki. Arī mežos un citur tas rada ļoti lielus postījumus. Skābā lietus sekas ASV vien ir 13 miljonus dolāru lielas. No mežu izzušanas vien līdz gadsimta beigām būs ap 1,75 miljardu dolāru lieli zaudējumi.

## Gaisu piesārņojošo vielu izcelsme un ietekme vidē

## Atsauces
Halo

[right|thumb|200px|Halo [Medana|Medanā, Indonēzijā]]
**Halo** ir spīdošs gredzens ap Sauli vai kādu citu debess ķermeni, optiskais efekts. 

Halo parasti parādās ap Sauli un Mēnesi, retos gadījumos pat ap ielas gaismām. Halo izraisa gaismas laušana ledus kristāliņos spalvmākoņos 5—10 km augstumā, troposfēras augšējos slāņos. Dažreiz lielā salā halo veido ledus kristāliņi ļoti tuvu Zemes virsai. Šajā gadījumā tas izskatās pēc spīdīgiem dārgakmeņiem. 
[right|thumb|200px|Halo [Dienvidpols|Dienvidpolā]]
Halo nebūtu ieteicams fotografēt ar parasto fotoaparātu. To ir iespējams nofotografēt, tomēr pārāk gaišās Saules dēļ tas izskatīsies bāls, pazudīs krāsas. Vajadzētu aizsegt Sauli vai nu ar plaukstu, vai ar kādu priekšmetu un tikai tad fotografēt.

Leņķis starp ledus kristāliņā ienākošo gaismas staru un no tā izejošo gaismas staru ir aptuveni 22°, attiecīgi halo leņķiskais rādiuss ir 22°.

Atšķirībā no varavīksnes, kura rodas pretim Saulei, gaismai lūstot no ūdens pilieniem, halo rodas apkārt Saulei vai Mēnesim, gaismai lūstot no ledus daļiņām.

## Ārējās saites
Karalienes Šarlotes melnais lācis

**Karalienes Šarlotes melnais lācis** () ir lāču dzimtas (*Ursidae*) Amerikas malnā lāča (*Ursus americanus*) pasuga. Šī pasuga ir endēmiska Karalienes Šarlotes salām Kanādā.

Karalienes Šarlotes melnais lācis atšķirībā no citiem Amerikas melnajiem lāčiem ir lielāka auguma, tam ir masīvs galvaskauss un lieli dzerokļi. Zinātnieki ir pārliecināti, ka Karalienes Šarlotes salu melnie lāči ir primitīvāki un līdzīgāki saviem ledus laikmeta senčiem kā citi mūsdienu melnie lāči, jo atradušies ilgstošā izolācijā uz salām.

## Atsauces

## Ārējās saites
* Karalienes Šarlotes malnā lāča foto
* https://web.archive.org/web/20090913175533/http://www.pwlf.org/blackbear.htm
Kermoda lācis

**Kermoda lācis** (*Ursus americanus kermodei*) ir lāču dzimtas (*Ursidae*) Amerikas malnā lāča (*Ursus americanus*) pasuga. Kermoda lāci mēdz saukt arī par **spoku lāci**, un tam ir nozīmīga loma Ziemeļamerikas indiāņu folklorā. Tas dzīvo Britu Kolumbijas centrālās daļas piekrastē. 2006. gada februārī Kermoda lācis tika pasludināts par Britu Kolumbijas oficiālo dzīvnieku.

Kermoda lāča populācijas 1/10 daļa ir gaišā krāsā, to kažoki ir balti vai krēmkrāsā. Kermoda lācim ir īpašs, unikāls recesīvais gēns, kas izpaužas gaišā kažoka krāsā. Gaišie Kermoda lāči nav nedz albīni, nedz jaukteņi ar polārlāčiem vai gaišajiem Aļaskas brūnajiem lāčiem. Dažiem Kermoda lāčiem ir dzeltenīga vai oranžīga mugura, bet pārējie ir melnā krāsā. Tā kā gaišos lāčus var redzēt ļoti reti, tādēļ indiāņi tos iesaukuši par spoku lāčiem.

## Etimoloģija
Savu nosaukumu Kermoda lācis ieguva, pateicoties Kanādas dabas pētniekam Fransim Kermodam (), kas pētīja un aprakstīja šos dzīvniekus. Tomēr pirmais zinātnieks, kas 1905. gadā aprakstīja šo lāci bija Viljams Hornedejs () no Ņujorkas zoodārza. Viņš uzskatīja, ka Kermoda lācis ir atsevišķa suga, to nosaucot par *Ursus kermodei* par godu savam Kanādas kolēģim. Tikai 1928. gadā tika zinātniski pierādīts, ka Kermoda lācis ir Amerikas melnā lāča pasuga. Mūsdienu zinātnieki uzskata, ka Kermoda lācis ir dzīvojis izolācijā no pārējiem Amerikas melnajiem lāčiem pēdējos 10 000 gadus.

## Atsauces

## Ārējās saites
* Spoku lāča foto
* Kermode Bear
Arābi

**Arābi** (, *al-ʿarab*) ir semītu etniskā grupa, kas apdzīvo tā saucamo arābu pasauli, tas ir, Tuvos Austrumus un Ziemeļāfriku. Arābi dzīvo galvenokārt valstīs, kas ir Arābu valstu līgā. Arābi nav autohtoni, nozīmīgas arābu diasporas dzīvo arī Dienvidamerikā, Ziemeļamerikā un Eiropā.

Arābu definīcija dažādās kultūrās un laikos ir bijusi atšķirīga, tāpēc šī termina skaidrojums ir atkarīgs tikai no konkrēta konteksta. Arābu valstu līgā dzīvo arī tādas lielas etniskās grupas kā berberi, somālieši, kurdi, turki, sīrieši, habeši, bet viņi netiek uzskatīti par arābiem. Daudzi šo etnisko grupu pārstāvji ir apguvuši arābu valodu kā otro valodu.

## Etniskā identitāte
Piederību arābiem nosaka valoda, kultūra un izcelsme. Viduslaikos par arābu uzskatīja cilvēku, kas cēlies no senajām arābu ciltīm. Mūsdienās pieņemts par arābiem uzskatīt Arābu līgas valstu iedzīvotājus, taču šāda definīcija var sevī iekļaut citu etnisko grupu pārstāvjus, tajā pašā laikā neiekļaujot arābu diasporu. Arābu valodā runājošie, kuri nav musulmaņi, ne vienmēr sevi uzskata par arābiem.

Arābi svešiniekus, kuri nerunā arābu valodā, sauc par adžamiem.

## Vēsture
Arābi cēlušies no semītu ciltīm, kas ienāca Arābijas pussalā no Divupes un pirmoreiz minēti kādā asīriešu uzrakstā, kas datēts ar 853. gadu pirms mūsu ēras. Arābi pieminēti arī Vecajā Derībā. Tiek pieņemts, ka sākotnēji šis nosaukums attiecināts uz tuksnešos dzīvojošajām semītu ciltīm. Visskaidrākā liecība par pirmajiem arābiem ir fragmentāri uzraksti arābu pirmvalodā, no kuriem agrākie datēti ar mūsu ēras 8. gadsimtu.

Par arābu vēsturi līdz kristietības izplatībai saglabājies maz liecību un tikai pēc islāma rašanās 7. gadsimtā sākās arābu pasaules uzplaukums. Islāms apvienoja klejojošās ciltis un tika izveidota musulmaņu valsts — kalifāts. Jau 8. gadsimta vidū tam bija izdevies iekarot ne vien Arābijas pussalu un Tuvos Austrumus, bet arī plašas teritorijas Centrālāzijā, Ziemeļāfrikā un Spānijā. Tradicionāli tiek uzskatīts, ka šis uzplaukums beidzās 13. gadsimtā, kad pēdējo no arābu kalifātiem (Abāsīdu kalifātu) iekaroja Mongoļu impērija. No 1513. līdz 1918. gadam lielākā daļa arābu atradās Osmaņu impērijas pakļautībā.

## Skatīt arī
* Islāms
* Arābu valoda

## Atsauces

## Ārējās saites
Ugedejs

**Ugedejs** (; dzimis ap 1186. gadu, miris 1241. gadā) bija Čingishana trešais dēls un pēc Čingishana otrais mongoļu lielhans vai kagans (). Ugedeja laikā Mongoļu impērija sasniedza savas varenības virsotni.

## Dzīvesgājums
Jau jaunības dienās piedalījās tēva militārajās kampaņās. Pēc tam, kad 1206. gadā Čingishans deklarēja sevi par kaganu, Ugedejs piedalījās Čingishana cīņās pret Cjinu dinastiju un Horezmu.

Čingishans mira 1227. gadā, bet ilgi pirms tam Ugedeju bija pasludinājis par savu mantinieku un 1229. gadā kurultajs to apstiprināja.

Ugedeja vadībā mongoļi iekaroja Persiju, Ķīnu, Armēniju, Gruziju, Azerbaidžānu, Alāniju un Koreju. Subutaja vadībā tika sagrauta Volgas Bulgārija un Kijivas Krievzeme. Mongoļi iebruka arī Centrāleiropā, 1241. gadā sakaudami apvienotos poļu, čehu, teitoņu un Svētās Romas impērijas spēkus Legņicas kaujā, bet Muhi kaujā — ungārus. Tika plānots turpināt iebrukumu Eiropā, tomēr 1241. gadā Ugedejs pēkšņi mira un mongoļi atkāpās, lai ievēlētu jaunu kaganu.

Ugedejs formalizēja valsts pārvaldi un tajā bija cilvēki no visām galvenajām mongoļu valsts reliģijām — kristietības, islāma un konfūcisma, kaut arī pati valsts darbojās pēc jasas principiem. Ugedejs izveidoja mongoļu impērijas galvaspilsētu — Karakorumu. Ugedejs par savu pēcteci izvēlējās mazdēlu Širemumu, tomēr pēc tam, kad četrus gadus kā reģente bija valdījusi Ugedeja sieva Turegene, par nākomo mongoļu kaganu kļuva Ugedeja dēls Gujugs.

## Ārējās saites
2009. gada Vācijas Grand Prix

**2009. gada Vācijas ''Grand Prix*** bija [[Formula 1]] *Grand Prix* izcīņa, kura norisinājās no  līdz  [[Nirburgringa]]s sacīkšu trasē [[Vācija|Vācijā]].

Austrālietis [[Marks Vebers]] ieguva savu pirmo *Grand Prix* uzvaru karjerā, otro vietu sacīkstē izcīnīja viņa komandas biedrs [[Sebastiāns Fetels]], tādējādi [[Red Bull Racing|Red Bull]] komanda izcīnīja savu trešo dubultuzvaru 2009. gada F1 sezonā. Čempionāta kopvērtējuma līderis pirms šīs sacīkstes [[Džensons Batons]] finišēja tikai trešais, uzrādot savu uz to brīdi otro sliktāko rezultātu 2009. gada sezonā.

== Kvalifikācija ==
=== Rezultāti ===



*  [[Timo Gloks]] saņēma 3 vietu sodu par [[Fernando Alonso]] bloķēšanu. Tā kā Gloks jau bija 19., viņš tika nosūtīts uz pēdējo vietu.

== Sacīkste ==
=== Rezultāti ===
[[Attēls:Mark Webber 2009 Germany.jpg|right|thumb|[[Marks Vebers]] uzvarēja pirmoreiz karjerā no *pole position*, neskatoties uz sodu - izbraukšanu cauri boksiem.]]
[[Attēls:Sebastian Vettel 2009 Germany 2.jpg|right|thumb|[[Sebastiāns Fetels]] finišēja otrais, paceļoties uz otro vietu čempionāta kopvērtējumā.]]
[[Attēls:Felipe Massa 2009 Germany.jpg|right|thumb|[[Felipe Masa]] finišēja trešais, pirmoreiz kāpjot uz goda pjedestāla . gadā]]



== Fakti ==

* *'Pirmā *pole position* karjerā:** [[Marks Vebers]]
* **Pirmā uzvara karjerā:** [[Marks Vebers]]
* **Pēdējā sacīkste:** [[Sebastjēns Burdē]]
* **Pirmoreiz kvalifikācijas 3. daļā:** [[Force India]]
* **Vislabākā kvalifikācijas pozīcija karjerā:** [[Adrians Sutils]] un [[Force India]] (7. vieta)
* **Pirmais ātrākā apļa laiks sezonā:''' Fernando Alonso

## Piezīmes un atsauces

## Ārējās saites
Tomass Hakslijs

**Tomass Henrijs Hakslijs** (, , miris ) bija dabas pētnieks, Darvina draugs un sekotājs, saukts arī par "Darvina buldogu" (*Darwin's Bulldog*). Sarakstījis virkni ievērojamu darbu bioloģijā, salīdzinošajā anatomijā, paleontoloģijā un antropoloģijā. 1883.-1885. gados *Londonas Karaliskās biedrības* (*The Royal Society of London for the Improvement of Natural Knowledge*) prezidents. Ievērojami sekmējis darvinisma nostiprināšanos un popularitātes vairošanos. Filosofijā uzskatīja sevi par Hjūma piekritēju un apgalvoja, ka cilvēks nekad nevar droši zināt savu sajūtu patieso cēloni. Šo savu viedokli filosofijā Hakslijs raksturojis ar terminu agnosticisms.

## Diskusija ar bīskapu Vilberforsu (1860)
Vēsturē iegājusi slavenā diskusija 1860. gadā Oksfordas Universitātē pēc tam, kad tika nolasīts amerikāņa Dr. Dreipera apcerējums "Intelektuālā attīstība, aplūkota kopsakarā ar Darvina kunga uzskatiem". Lekciju zālē, kur bija sapulcējušies apmēram septiņi simti studentu, valdīja saspīlēta atmosfēra. Klausītāji acīmredzot bija nojautuši, ka ir pienākusi vēsturiska šķirtne starp kreacionisma un evolucionisma laikmetu. Kad lasījums bija beidzies, piecēlās un daiļrunīgā uzbrukumā Darvina tēzei metās bīskaps Vilberforss (*Samuel Wilberforce*), izcils orators. Savas runas beigās, gribēdams atstāt klausītājos satriecošu iespaidu, pievērsies Hakslijam, viņš vaicāja: "Un jūs, ser, no kā puses esat rada pērtiķim — no vectēva vai vecmāmiņas?"

Tad Hakslijs cēlās augšā, izklāstīja diskutējamos zinātniskos jautājumus un tikai pēc tam atgriezās pie Vilberforsa dzēlības: "Ja man būtu ļauts izvēlēties, vai lai mans sencis ir pērtiķis vai arī kāds skolas baudījis indivīds, kas savu loģiku izmanto nemācītas publikas maldināšanai un uz svarīga un nopietna filozofiskā jautājuma pamatošanai sniegtajiem faktiem un spriedumiem atbild nevis ar pierādījumiem, bet gan ar zobgalībām, es, ne mirkli nevilcinādamies izvēlētos pērtiķi." — Atskaņas par šo frāžu apmaiņu sekmēja neizglītotu ļaužu vidū izplatījušos mītu, ka darvinisti uzskatot par cilvēka senci pērtiķi.

## Literatūra
* Hakslijs Tomass Henrijs // Filozofijas vārdnīca. / red. Rozentāls M., Judins P. — Latvijas valsts izdevniecība: Rīga, 1964., 149. lpp.

## Ārējās saites

* Thomas Henry Huxley; A Sketch Of His Life And Work by P. Chalmers Mitchell — Project Gutenberg
* Lucas R. J. Wilberforce and Huxley: A Legendary Encounter.
Izvirduma vai ugunsgrēka mākoņi

[right|thumb|200px|Meža ugunsgrēks [Jeloustonas nacionālais parks|Jeloustonas nacionālajā parkā izraisa pyrocumulus mākoņu veidošanos]]

**Izvirduma vai ugunsgrēka mākoņi** () ir gubumākoņi, kurus izraisa vulkānu izvirdumi vai ugunsgrēki. Šie mākoņi veidojas tāpēc, ka paaugstinātā gaisa temperatūra virs liela ugunsgrēka izraisa gaisa konvekciju un rezultātā izveidojas lieli gubumākoņi. Ja meža ugunsgrēks ir ilgstošs, mākonis pieaug tiktāl, ka no tā līst lietus, kurš tad arī nodzēš pašu ugunskuru. Ir bijuši gadījumi, kad šāds mākonis attīstās līdz negaisa mākoņa stadijai, tajā zibeņo un zibens spērieni rada jaunus ugunsgrēkus.
right|thumb|200px|Meža ugunsgrēks Jeloustonas nacionālajā parkā

## Ārējās saites
* Mākoņu apraksts 
* Neliela fotogalerija
Āzijas maksimums

**Āzijas maksimums** (Centrālāzijas anticiklons, Mongolijas anticiklons, Sibīrijas anticiklons) — augsta spiediena zona Āzijas vidienē gandrīz visā ziemas periodā. Vidējais atmosfēras spiediens šī anticiklona centrā janvārī ir 1030 hPa, bet dažkārt tas sasniedz pat 1080 hPa. Āzijas maksimums ziemā atnes ļoti aukstu un sausu laiku un gaisa temperatūra ziemā bieži vien ir −30, −40&nbsp;°C. Vasarā šeit ir zems atmosfēras spiediens. Pati zemākā gaisa temperatūra šajā apgabalā ir novērota Verhojanskā, 1885. gada 15. janvārī un tā bija −67,8&nbsp;°C. Pats augstākais atmosfēras spiediens novērots Agatā, 1968. gada 31. decembrī un tas bija 1083,8 hPa.

## Skatīt arī
* Anticiklons
Latvijas Republikas viedās administrācijas un reģionālās attīstības ministru uzskaitījums

Šajā uzskaitījumā apkopoti **[[Latvijas Republika]]s viedās administrācijas un reģionālās attīstības ministri**, kas ir Latvijas Republikas Ministru kabineta locekļi. Politiskā līmenī vada Viedās administrācijas un reģionālās attīstības ministriju. 

Vides aizsardzības un reģionālās attīstības ministra amats tika izveidots 1993. gadā un likvidēts 2003. gadā, kad tas tika sadalīts divos jaunos ministru amatos: vides ministrs un reģionālās attīstības un pašvaldību lietu ministrs. Vides aizsardzības un reģionālās attīstības ministrija un līdz ar to attiecīgais amats tika atjaunots 2011. gadā. 

2024. gadā ministrija pārdēvēta pašreizējā nosaukumā.

## Uzskaitījums
KAT-TUN

**KAT-TUN** ( — katūn) ir japāņu popgrupa no kompānijas — Johnny & Associates. Grupa sastāv no 6 cilvēkiem. Grupas nosaukums tika izveidots no grupas dalībnieku uzvārdu pirmajiem burtiem:
* **K**amenashi Kazuja (dzimis 1986. gada 23. februārī);
* **U**eda Tatsuja (dzimis 1983. gada 4. oktobrī);
* **N**akamaru Yuichi ( dzimis 1983. gada 4. septembrī).

## Bijušie dalībnieki

***A**kanishi Jin (dzimis 1984. gada 4. jūlijā);
* **T**anaka Koki (dzimis 1985. gada 5. novembrī);
* **T**aguchi Junnosuke (dzimis 1985. gada 29. novembrī);

Grupas dalībnieki ne tikai dzied un dejo, bet arī tēlo dažādās japāņu drāmās un reklāmās. Šobrīd šī grupa ir arī viena no populārākajām elku grupām Japānā.

## Vēsture

Grupa sākotnēji tika izveidota kā fona dejotāji grupas KinKi Kids dalībnieka Koiči Domoto mūzikas programmai — Pop Jam. Grupa piesaistīja sev lielu uzmanību un tāpēc tika saglabāta. Viņu debija tika paziņota, kad 2006. gada martā tika izlaists singls "Real Face".
Daunvelings

thumbnail|250px|Daunvelings, straumei kustoties uz krasta pusi
**Daunvelings** (no  — 'nogrimšana') ir materiāla viena slāņa nolaišanās līdz otram slānim. Galvenokārt tas ir ūdens augšējā slāņa nogrimšana dziļākos slāņos. Materiāls ar lielāku blīvumu nolaižas zem materiāla ar mazāku blīvumu, piemēram, sāļš ūdens nolaižas zem saldūdens, jo tas ir smagāks, aukstais gaiss nolaižas zem siltā gaisa utt. Vējam pūšot uz jūras piekrasti, tas dzen ūdeni uz krastu, kur notiek daunvelings. Krastā šajā laikā ūdens ir silts, jo to ir sadzinis vējš un siltais ūdens grimst lejup, jo nevar tur vairāk uzkrāties.

## Skatīt arī
* Apvelings

## Atsauces
Apvelings

thumbnail|250px|Kartē ar sarkanu līniju iezīmētas piekrastes, kur visbiežāk ir novērojams apvelings
**Apvelings** (no  — 'uzpeldēšana') ir process, kurā dziļāki ūdeņi paceļas uz augšu ūdens virspusē. Parasti apvelings novērojams kontinentu piekrastēs, kur, pūšot vējam no krasta puses, augšējais ūdens slānis tiek aiznests tālāk jūrā, un tā vietā augšā paceļas dziļāks aukstais ūdens. Rīgas līcī, pūšot vējam no krasta puses, prom tiek aizpūsts siltais virsējais ūdens un augšā paceļas aukstais ūdens no līča dibena, tāpēc ūdens piekrastē ir ļoti auksts.

## Skatīt arī
* Daunvelings

## Atsauces
Flags of the World

thumb|250px|FOTW karogs.
**Flags of the World** (*Pasaules karogi*; abreviatūra **FOTW**) ir tīmeklī bāzēta veksiloloģiska organizācija un informācijas resurss. Projekts iekļauj sevī tīmekļa plašāko ar veksiloloģiju saistīto vietni ar vairākām spoguļvietnēm un ar to saistīto adresātu sarakstu (*mailing list*). Adresātu saraksts aizsākās 1993. gada septembrī kā diskusiju grupa un 1994. gada beigās Džuzepe Botasīni (*Giuseppe Bottasini*) izveidoja tīmekļa vietni. 2001. gadā FOTW kļuva par Starptautiskās Veksiloloģisko Asociāciju federācijas 56. dalībnieku.

Lai arī gan tīmekļa vietnes, gan adresātu saraksta darba valoda ir angļu valoda, biedrības ~1000 locekļi pārstāv dažādas pasaules valstis un informācija tiek tulkota un iekļauta vietnē no dažādām valodām. Adresātu sarakstu pārrauga vēlēts moderators, interneta vietni un tās saturu koordinē vēlēts redaktors.

FOTW interneta vietne satur vairāk nekā 83 000 rakstu par karogiem un vairāk nekā 193 000 karogu attēlu, kā arī tiešsaistes veksiloloģisko vārdnīcu..

FOTW vietnes informāciju veido adresātu saraksta (*mailing list*) dalībnieku pienesums. Biedrība sastāv no ~1000 locekļiem, no kuriem ~100 ir aktīvi informācijas piegādātāji. Informāciju vietnē apstrādā 21 brīvprātīgs redaktors.

## Karogs
FOTW karogu 1996. gadā izveidoja Marks Sensens (*Mark Sensen*). Dizains tika izvēlēts balsošanā no vairāk kā 10 pretendentiem. Sensens karoga simbolismu raksturoja sekojoši:

## Atsauces

## Ārējās saites
* FOTW galvenā vietne
** Veksiloloģijas vārdnīca
** Flag Days Of The World
* FOTW mailing list
Meteoroloģiskā redzamība

[right|thumb|300px|Skaidrā laikā [Telaviva|Telavivu var pamanīt jau no 80 km attāluma]]
**Meteoroloģiskā redzamība** ir attālums, no kura dienā pazūd pēdējās kāda objekta pazīmes, bet naktī vairs nevar redzēt noteiktas intensitātes gaismas avotu. Redzamību var novērtēt pēc acumēra ar 10 ballu optiskās redzamības skalu. Meteoroloģiskā redzamība ir atkarīga no putekļu daudzuma gaisā, ūdens pilieniņu un ledus kristāliņu daudzuma, kuri izkliedē gaismu un pasliktina redzamību līdz dažiem kilometriem. Vēl vairāk redzamību samazina dūmaka, migla, nokrišņi, putenis, smilšu vētra. Dažreiz spēcīga lietus vai miglas laikā redzamība var būt pat tikai daži metri. 

Izšķir horizontālo redzamību un vertikālo redzamību (pielieto aviācijā).

## Redzamības mērīšana
Tā kā redzamības noteikšana ar aci mēdz būt visai subjektīva un neprecīza, pielieto dažādas konstrukcijas redzamības mērītājus. 
### Viganda redzamības mērītājs
Šī redzamības mērītāja galvenā sastāvdaļa ir dažāda dzidruma gaismas filtri, ko novieto starp aci un novērojamo objektu. Redzamību nosaka pieņemtās vienībās pēc filtra, caur kuru objektu vairs nevar saredzēt.

### Šaronova diafanoskops
Diafanoskops sastāv no īpašas konstrukcijas tālskata, kurš dod apgrieztu attēlu un skalas ar 13 dažāda dzidruma kvadrātiņiem. Tālskati vērš pret tumšāko redzamo priekšmetu, bet skalai jābūt uz debess fona. Priekšmeta spilgtumu salīdzina ar debess spilgtumu, kas redzama caur kvadrātiņiem. Redzamību atrod pēc tā kvadrātiņa numura, kura spilgtums vienāds ar priekšmeta spilgtumu.

### Nefelometrs
Meteoroloģiskais nefelometrs ir aparāts, kas neprasa novērošanas objektu un tas lietojams kā dienā, tā naktī. Tas sastāv no īpašas kameras, kurā iesūc pētāmo gaisu un gaismas avota, ar kuru apgaismo kameras saturu. Ar optiskas ierīces palīdzību novēro izkliedēto gaismu 135° leņķī, ko salīdzina ar balta ekrāna spilgtumu, kuru apgaismo tas pats gaismas avots. Jo lielāka izkliedētā gaisma, jo mazāks ir atmosfēras dzidruma koeficients, pēc kura nosaka meteoroloģisko redzamību.

## Literatūra
K. Ozola, A. Zirnītis. Meteoroloģija. R:, LVI, 1958, 307.—310. lpp.
Olafs Brūvers

**Olafs Brūvers** (dzimis  Rīgā) ir latviešu teologs, cilvēktiesību cīnītājs, politiķis. Latvijas Sarkanā Krusta prezidents. Bijis 5. un 6. Saeimas deputāts un cilvēktiesību valsts ministrs.

Brālis Pāvils Brūvers — teologs un disidents.

## Dzīvesgājums
Dzimis 1947. gada 26. augustā Rīgā. 1974. gadā apcietināts sakarā ar anonīmas aptaujas rīkošanu par dzīvi padomju iekārtā, notiesāts ar sešiem mēnešiem labošanas darbu. 1976. gadā devās trimdā. 1982. gadā ieguva maģistra grādu mitoloģijas zinātnēs, bet 1992. gadā doktora grādu misijas zinātnēs.

1993. gadā viņu ievēlēka par 5. Saeimas deputātu no KDS. No 1993. līdz 1994. gadam bija cilvēktiesību valsts ministrs. 1995. gadā ievēlēts par 6. Saeimas deputātu no DP "Saimnieks". No 1997. līdz 2005. gadam bija Valsts cilvēktiesību biroja direktors. No 2007. gada četrus gadus bija biedrības "Latvijas Sarkanais Krusts" prezidents.

## Ārējās saites
* Biogrāfija
Metropolis Records

***Metropolis Records*** ir ASV ierakstu kompānija, ierakstu izplatītāja un pasta sūtījumu kompānija, specializējusies tādos industriālās mūzikas un elektroniskās mūzikas apakšžanros kā elektroindustriālā mūzika, sintpops, *[[futurepop]]*, *[[darkwave]]*, un gotiskais roks.

## Izpildītāji
Zināmākie mūzikas izpildītāji, ar kuriem sadarbojas Metropolis Records:

## Ārējās saites
* Oficiālā mājas lapa
* Preču pasūtīšana pa pastu
* MySpace profils
Alpha Centauri

**Alpha Centauri** var būt:
* Centaura Alfas zvaigžņu sistēmas nosaukums latīņu valodā
* Sid Meier's Alpha Centauri, datorspēle
Dubra

**Dubra** ir latviešu cilmes uzvārds. Cilvēki ar šo uzvārdu:
* Kaspars Dubra (1990) — Latvijas futbolists;
* Mečislavs Dubra (1934—2003) — Latvijas PSR politiķis;
* Rihards Dubra (1964) — latviešu komponists.
Embriks Strands

**Embriks Strands** (*Embrik Strand*, dzimis , miris ) bija norvēģu entomologs, lielāko mūžas daļu nodzīvoja Vācijā un Latvijā. Savā zinātniskajā darbībā Strands īpašu uzmanību pievērsa zirnekļiem, tauriņiem un plēvspārņiem.

No 1923. gada zooloģijas profesors Latvijas Universitātē, viņš tiek uzskatīts par Latvijas zooloģijas pamatlicēju.

## Dzīvesgājums
Dzimis Olas pilsētā Norvēģijas dienvidu daļā. 1897. gadā beidza Kristiānijas (tagad Oslo) Universitātes zooloģijas nodaļu, 1906. gadā papildinājās Marburgas Universitātē.
Strādāja Berlīnes Karaliskajā zooloģijas muzejā (1907—1922), no 1912. gada arī Entomoloģijas muzejā Dālemā, Nīderlandē.
Rediģēja žurnālu *Archiv für Naturgeschichte* (1910—1929), vienu gadu arī *Entomologische Zeitschrift*.

1922. gadā viņš saņēma Latvijas Universitātes uzaicinājumu, un no 1923. gada viņš bija zooloģijas profesors LU Matemātikas un dabaszinātņu fakultātē, līdztekus arī Sistemātiskās zooloģijas institūta direktors un Rīgas Dabaspētnieku biedrības biedrs. 1924. gadā bija LU Hidrobioloģiskās stacijas direktors.

1929. gadā E. Strands saņēma Latvijas Universitātes Goda doktora grādu, nodibināja Latvijas Universitātes žurnālu *Folia Zoologica et Hydrobiologica* un līdz 1943. gadam bija šī žurnāla redaktors.

Otrā pasaules kara laikā izlēma palikt Latvijā, miris 1947. gadā Rīgā, apbedīts Rīgas Meža kapos.

## Darbi
thumb|200px|Latvijas Universitātes žurnāls ''Folia Zoologica et Hydrobiologica'' (1929).
* Norske fuglar: Sitjefuglarne. I. (1901)
* Theridiiden aus dem nördlichen Norwegen (1901)
* Die Dictyniden Dysderiden, Drassiden, Clubioniden und Agaleniden der Collet'schen Spinnensammlung (1904)
* Theridiidae, Argiopidae und Mimetidae aus der Collett'schen Spinnensammlung (1904)
* Über einige Vogelspinnen und afrikanische Spinnen des Naturhistorischen Museums zu Wiesbaden (1906)
* Über eine Porrhomma-Art aus fränkischen Höhlen (1906)
* Tropisch-afrikanische Spinnen des Kgl. Naturalienkabinetts in Stuttgart (1906)
* Sumatra- und Neu-Guinea-Spinnen des Naturhistorischen Museums zu Wiesbaden (1906)

## Literatūra
* Festschrift zum 60. Geburtstag von Professor Dr. Embrik Strand. Rīga: 1936

## Atsauces

## Ārējās saites

* Īsa Embrika Stranda biogrāfija
* Profesora Stranda bibliotēka
Štokhauzens

**Štokhauzens** (; sieviešu dzimtē Štokhauzena) ir vācu cilmes uzvārds. Cilvēki ar šo uzvārdu:

* Ādolfs Štokhauzens (*Adolf Stockhausen*) — vācu regbists, olimpiskās sudraba medaļas ieguvējs;
* Karlheincs Štokhauzens (*Karlheinz Stockhausen*; 1928—2008) — vācu komponists.
Veksiloīds

[thumb|200px|Romiešu [veksils, greznots ar lauru vainaga apvītu S·P·Q·R (*senātus populusque Rōmānus*), "Romas senāts un tauta".]]
**Veksiloīds** ir valstu, organizāciju vai privātpersonu lietots karogveidīgs objekts no karoga atšķirīgā veidolā. Terminu 1958. gadā ieviesis veksilologs Vitnijs Smits (*Whitney Smith*), kurš veksoloīdu definējis sekojoši:

Definīcija šaurākajā nozīmē attiecināma tikai uz romiešu veksili. Plašākā nozīmē, ņemot vērā tikai definīcijas pirmo teikumu, par veksiloīdu sauc jebkuru karogveidīgu objektu, kas nav karogs: veksili, banderoli, vimpeli, gonfalonu, standartu u.c.

## Atsauces

## Avoti
*
2007. gada Latvijas futbola 1. līgas sezona

**Latvijas futbola 1. līgas 2007. gada sezona** bija 16. Pirmās līgas sezona, kas sākās , bet noslēdzās 3. novembrī. Pirmajā līgā piedalījās 16 komandas, kas aizvadīja divu riņķu turnīru. Par 1. līgas čempioniem kļuva FK "Vindava", otrajā vietā, atpaliekot no čempioniem tikai par vienu punktu, ierindojās SK "Blāzma", bet trešo vietu ieņēma FK "Auda".

## Turnīra tabula

**Sp** = Aizvadītās spēles; **U** = Uzvaras; **N** = Neizšķirti; **Z** = Zaudējumi; **+** = Gūtie vārti; **-** = Zaudētie vārti; **V** = Vārtu starpība; **Pkt** = Punkti

 "Ilūkste/BJSS" atteikusi savu dalību Traffic Pirmās līgas čempionātā! Komandai tiek piešķirti tehniskie zaudējumi 0:3 atlikušajās sezonas spēlēs.

## Atsauces

## Ārējās saites
* Latvijas Futbola federācija
Simona

**Simona** var būt:

* Simona (personvārds)

## Cilvēki ar šādu vārdu vai uzvārdu
* Simona de Bovuāra (*Simone de Beauvoir*, 1908—1986) — franču filozofe;
* Emīlija Simona (*Émilie Simon*, 1978) — franču dziedātāja un komponiste;
* Žilija Simona (*Julia Simon*, 1996) — franču biatloniste.

## Citas nozīmes
* Émilie Simon (albums)
Arktiskā fronte

**Arktiskā fronte** ir robežas zona starp arktiskām un mērenajām gaisa masām. Parasti atmosfērā ir dažas šādas frontes; visbiežāk tās veidojas Eiropas un Ziemeļamerikas ziemeļos starp 65 un 75 grādu ziemeļu platumiem un dažreiz izvietojas viena pie otras gandrīz visas ziemeļu puslodes platumā. Arktiskajā frontē bieži veidojas cikloni.
Gaisa masa

[thumb|Dažādas gaisa masas, kas ietekmē [Ziemeļamerika|Ziemeļameriku un citus kontinentus, kuri ir atdalīti ar frontālām robežām]]
**Gaisa masa** ir plašs atmosfēras apakšējās daļas (troposfēras) apgabals ar līdzīgām fizikālajām īpašībām. Liels gaisa apjoms, kura horizontālie izmēri ir dažus simtus līdz dažus tūkstošus kilometru lieli, bet vertikālie tikai dažus kilometrus lieli. Vienai un tai pašai gaisa masai raksturīga temperatūras aptuvena vienlīdzība, tajā nevar būt vienlaicīgi, piemēram, gan aukstais arktiskais, gan siltais tropiskais gaiss. 

Gaisa masas vienlīdzība tiek panākta tādā veidā, ka Saule gaisu sasilda apmēram vienmērīgi un bez lielas temperatūru starpības. 

Gaisa masas tiek klasificētas galvenokārt pēc to veidošanās vietas ģeogrāfiskā platuma:
* Arktiskais un antarktiskais gaiss (Ag)
* Mērenais gaiss (Mg)
* Tropiskais gaiss (Tg)
* Jūras (j) un kontinentālās (k) gaisa masas 
** Jūras mērenais gaiss (jMg);
** Kontinentālais mērenais gaiss (kMg) u.c.

## Atsauces

## Ārējās saites
Pasaules Meteoroloģijas organizācija

right|thumb|250px|Pasaules Meteoroloģijas Organizācijas galvenā ēka Ženēvā
**Pasaules Meteoroloģijas Organizācija** (, WMO) ir specializēta Apvienoto Nāciju Organizācijas pakļautībā esoša organizācija meteoroloģijas jomā. Tā tika izveidota 1950. gada 23. martā; šajā datumā tiek atzīmēta starptautiskā meteoroloģijas diena. Pasaules Meteoroloģijas Organizācija ir kompetents ANO orgāns, kurš atbild par Zemes un atmosfēras stāvokli un tās mijiedarbību ar okeāniem. PMO galvenā ēka atrodas Ženēvā, Šveicē.

## Ārējās saites

* PMO oficiālā mājaslapa 
* PMO oficiālā mājaslapa
Meteostacija

right|thumb|250px|Meteostacija Viktorijā, Austrālijā
**Meteostacija** — dažādu meteoroloģisko mērinstrumentu kopums meteoroloģisko datu izmērīšanai un laikapstākļu novērošanai.

Meteostacijās vienmēr ir:
* Termometrs — gaisa temperatūras mērīšanai
* Barometrs — atmosfēras spiediena mērīšanai
* Higrometrs — gaisa mitruma mērīšanai
* Anemometrs — vēja ātruma mērīšanai
* Vējrādis — vēja virziena noteikšanai
* Pluviometrs — nokrišņu daudzuma mērīšanai

## Ārējās saites
* Wetterstationen-online.de
Madeira

**Madeira** () ir vulkāniska salu grupa Atlantijas okeānā pie Āfrikas krastiem ap 400 km uz ziemeļiem no Kanāriju salām, aptuveni 1000 km uz dienvidrietumiem no Lisabonas, ap 700 km uz rietumiem no Marokas krasta. Attālums no Rīgas līdz Funšalai ir ap 4113 km.

Madeiras autonomais reģions ir viena no Portugālei piederošajām autonomajām teritorijām, kurā ietilpst Madeiras sala, Portusantu sala un neapdzīvotās salu grupas: Dezertašu salas un Selvažemas. Reģiona galvaspilsēta ir Funšala, kur atrodas arī arhipelāga lielākā osta. Madeiras municipalitātes: Funšala, Kaļjeta, Kamara de Lobuša, Mašiku, Ponta du Sola, Portusantu (kurā atrodas pilsēta Vilabaleira), Ribeirabrava, Santakruža, Santana, Sanvisente. Madeiras autonomais reģions ir Eiropas Savienības daļa. Madeira ir otrais turīgākais reģions Portugālē aiz Lisabonas reģiona pēc IKP uz vienu iedzīvotāju.

Madeira ir populārs tūrisma galamērķis un to katru gadu apmeklē vairāk kā viens miljons tūristu. Tūrisms veido 20% no salas kopējiem ienākumiem. Madeira ir pazīstama ar Madeiras vīniem, eksotiskajiem ziediem un tūristiem domātajām izpriecām, sevišķi Jaungada uguņošanām, kā arī pārgājieniem gar ūdens kanāliem jeb levadām, kas caurvij visu salu.

## Nosaukuma izcelsme
Madeiras (IPA: []) nosaukums ir cēlies no portugāļu valodas un nozīmē "koksne" jeb "koks". Šo vārdu salai piešķīra portugāļu jūrasbraucēji, kuri 15. gadsimta sākumā kolonizēja līdz tam neapdzīvoto arhipelāgu. Par Madeiras oficiālajiem atklājējiem tiek uzskatīti portugāļu jūrasbraucēji, kapteiņi Žuau Gonsalvešs Zarku un Trištau Vašs Teišeira, kuri 1418. gadā nonāca salā, kurai deva nosaukumu Portusantu. Nākamajā gadā cita ekspedīcija ar kapteini Bartolomeu Pereštrellu atklāja arhipelāga lielāko salu, kurai deva nosaukumu Madeira. Pirmo reizi nosaukums "Ilha da Madeira" (burtiski "Koku sala") minēts 1433. gada dokumentos.

## Atsauces

## Ārējās saites
Pērkons (dabas parādība)

**Pērkons** ir skaņa, ko rada zibens negaisa laikā. Šāda skaņa rodas, gaisam spēcīgi svārstoties, kamēr tas ļoti īsā laikā sasilst līdz 30 000 grādiem. Sasilstot gaiss strauji izplešas, un tas notiek tik ātri, ka rodas ļoti skaļa skaņa. Pats zibens uzplaiksnījums ir ļoti īss, bet skaņa ilgst vismaz dažas sekundes. Tas ir tāpēc, ka zibens rodas nevis vienā punktā, bet tas dažkārt ir pat vairākus kilometrus garš. Skaņa, kas radusies zibens tālākajā galā, nonāk līdz novērotājam tikai pēc ilgāka laika. bet skaņa no zibens tuvākā gala nonāk līdz novērotājam jau pavisam drīz pēc spēriena, turklāt skaņa bieži atstarojas mākoņos. Pērkona skaļums sasniedz 120 decibelus, kas jau ir tuvu sāpju slieksnim. 

Izmērot laika intervālu starp zibens spērienu un pērkona skaņu, var aptuveni noteikt, kādā attālumā no novērotāja bija spēris zibens. Tā kā skaņas ātrums salīdzinājumā ar gaismas ātrumu nav liels, skaņa sadzirdama tikai kādu laiku pēc zibens spēriena. Skaņas ātrums ir 330 metri sekundē, t.i. 3 sekunžu laikā skaņa veic aptuveni 1 kilometru lielu attālumu. Tā, piemēram, ja pērkonu var sadzirdēt 12 sekundes pēc zibens spēriena, tad tas spēris 4 km attālumā no novērotāja. Svarīgi ir tas, ka zibens ir garš un arī skaņa ilgst kādu laiku, un ja laiks tiek mērīts tikai līdz pirmajai skaņai, tad attālums tiek noteikts tikai līdz zibens tuvākajam punktam. Visa zibens garumu var noteikt, izmērot, cik ilgu laiku ilgst pērkons. Parasti pērkonu var dzirdēt līdz 15—20 km attālumam. Ja novērotājs redz zibeņus, bet nedzird pērkonu, tad tie atrodas vismaz 20 km attālumā.
Rundāles novads

**Rundāles novads** bija pašvaldība Zemgalē, Lielupes kreisajā krastā. Dibināta 2009. gadā un tajā bija apvienoti bijušā Bauskas rajona Rundāles, Svitenes un Viesturu pagasti. Robežojās ar Jelgavas novadu rietumos un ziemeļos, pa Lielupi ar Ozolnieku novadu ziemeļos, Bauskas novadu austrumos un Lietuvu dienvidos. Novada centrs bija Pilsrundāle.

2021. gadā Rundāles novadu pievienoja Bauskas novadam.

## Daba

## Vēsture

## Teritoriālais iedalījums

## Lielākās apdzīvotās vietas

* Pilsrundāle
* Svitene
* Bērstele
* Viesturi
* Saulaine

## Iedzīvotāji
### Etniskais sastāvs

## Pašvaldība

## Tautsaimniecība

## Izglītība
* Pilsrundāles vidusskola ar tās struktūrvienībām (Svitenes skola, Bērsteles skola, Rundāles mūzikas un mākslas skola)
* Saulaines profesionālā vidusskola
* SPII Saulespuķe
* PII Mārpuķīte

## Sports

## Kultūra

## Reliģija

## Ievērojami novadnieki
* Jānis Čakste (1859-1927), pirmais Latvijas Valsts prezidents.
* Jānis Rūdolfs Akermanis (1897-1972), zinātnieks, inženieris, aviokonstruktors.
* Imants Lancmanis (1941), gleznotājs, mākslas zinātnieks.
* Anatols Līvens (1872–1937), lībiešu cilmes Baltijas augstmanis.
* Arnolds Ozoliņš (1898–1984), ārsts.

## Ievērojamas vietas

* Rundāles pils
* Mežotnes pilskalns ar Lielupes ostu un senpilsētu
* Svitenes muiža

## Attēlu galerija

Attēls:Rundāles pils South-West.jpg|Rundāles pils no dienvidrietumiem
Attēls:Latvia Rundāle palace 3.jpg|Rundāles pils parks
Attēls:Svitenes muižas pils 2000-09-02.jpg|Svitenes muižas pils


## Atsauces

## Ārējās saites
*
Vecumnieku novads

**Vecumnieku novads** bija 2009. gadā izveidota un 2021. gada 1. jūlijā likvidēta pašvaldība Zemgalē, kurā bija apvienoti četri bijušā Bauskas rajona un divi bijušā Aizkraukles rajona pagasti (Kurmenes un Valles pagasts). Robežojās ar Bauskas, Iecavas, Baldones, Ķeguma, Jaunjelgavas un Neretas novadiem, kā arī Lietuvas Panevēžas apriņķi. Novada centrs bija Vecumnieki.

2021. gada Latvijas administratīvi teritoriālās reformas rezultātā Vecumnieku novadu iekļāva jaunajā Bauskas novadā.

## Teritoriālais iedalījums

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Lielākās apdzīvotās vietas

## Izglītība
Novadā atrodas šādas skolas:

* 4 vidusskolas — Misas vidusskola Misā, Skaistskalnes vidusskola Skaistkalnē, Vecumnieku vidusskola Vecumniekos un Valles pamatskola Vallē
* 1 pamatskola — Stelpes pamatskola Stelpē
* pirmskolas izglītība tiek nodrošināta visās vispārizglītojošās skolās, izņemot Valles vidusskolu, jo Vallē atrodas PII “Cielaviņa” ar filiāli Kurmenē.
* Vecumniekos atrodas Vecumnieku Mūzikas un mākslas skola un Vecumnieku sporta skola

## Reliģija
Novadā atrodas 5 baznīcas:
* Bārbeles luterāņu baznīca
* Kurmenes katoļu baznīca
* Skaistkalnes katoļu baznīca
* Valles luterāņu baznīca
* Vecumnieku luterāņu baznīca

## Ievērojami novadnieki
* Jānis Lazdiņš (1875—1953), mūziķis un diplomāts. Krievijas Impērijas galma orķestra pirmais vijolnieks (1902—1917), Latvijas vēstnieks Beļģijā un Luksemburgā (no 1929);
* Alfreds Amtmanis-Briedītis (1885—1966), aktieris, režisors un skatuves mākslas pedagogs;
* Arnolds Spekke (1887—1972), filologs, vēsturnieks, diplomāts;
* Indulis Folkmanis (dzimis 1939), tēlnieks;
* Česlavs Mikšto (dzimis 1964), katoļu priesteris.;
* Ingmārs Līdaka (dzimis 1966), zoologs un politiķis;
* Andrejs Mediņš (dzimis 1969), katoļu priesteris.

## Ievērojamas vietas

## Atsauces

## Ārējās saites
* 
* Vecumnieku novada ģerbonis
Kokneses novads

**Kokneses novads** bija 2009. gadā administratīvi teritoriālajā reformā izveidots novads, kurā tika apvienoti šādi bijušā Aizkraukles rajona pagasti:

* Bebru pagasts, 
* Iršu pagasts, 
* Kokneses pagasts.

2021. gadā Kokneses novads tika pievienots Aizkraukles novadam kā Kokneses pagasts.

## Daba

## Vēsture

## Teritoriālais iedalījums

### Apdzīvotās vietas

## Iedzīvotāji
### Etniskais sastāvs

## Pašvaldība

## Tautsaimniecība

## Izglītība

## Sports

## Kultūra

## Reliģija

## Ievērojami novadnieki

## Ievērojamas vietas

## Attēlu galerija

## Atsauces
Pļaviņu novads

**Pļaviņu novads** bija pašvaldība Vidzemes dienvidos, Daugavas labajā krastā, kurā 2009. gadā apvienoti bijušā Aizkraukles rajona Pļaviņu pilsēta un trīs pagasti. Robežojās ar Kokneses, Ērgļu, Madonas, pa Aivieksti ar Krustpils un pa Daugavu ar Salas un Jaunjelgavas novadiem. Novada centrs bija Pļaviņu pilsēta.

2021. gadā Pļaviņu novadu iekļāva Aizkraukles novadā.

## Daba

## Vēsture

## Teritoriālais iedalījums

### Apdzīvotās vietas

## Iedzīvotāji
### Nacionālais sastāvs

## Pašvaldība

## Tautsaimniecība

## Izglītība
## Sports

Sporta bāze **„Jaujas/Jankas”** distanču slēpošanas, biatlona trases. Vasaras sezonā tiek rīkotas orientēšanās, riteņbraukšanas sacensības. 

***„Cigoriņš”*** - kalnu slēpošanas trases, bērnu kalns, distanču trase, slēpju noma, piknika vieta. 

***Atpūtas komplekss „Mežezers” ***- kalnu slēpošanas trases, snovborda trase ar tramplīniem, inventāra noma, instruktori (www.mezezers.lv); 

***Sporta klubs „Vietalva” - ***Stadions, spēļu laukumi, distanču slēpošana, telšu vietas.

## Kultūra

## Reliģija

## Ievērojami novadnieki
* Inese Jaunzeme (1932— 2011),  latviešu vieglatlēte, šķēpa metēja, pēc sportistes karjeras beigām — ārste, medicīnas zinātņu doktore.
* Andrejs Auzāns (1871. — 1953.), latviešu strēlnieku komandieris, Latvijas armijas ģenerālis, zinātnieks.
* Raimonds Bergmanis (1966.), svarcēlājs, spēkavīrs, Saeimas deputāts un Latvijas aizsardzības ministrs.

## Ievērojamas vietas

**Bebrulejas piemiņas akmens**, ir liels laukakmens, uzstādīts 1993. gada vasarā, realizējot Latvijas Kultūras fonda Daugavas programmu, kura paredzēja iezīmēt Daugavas kultūrvēsturisko ceļu. 

1960. gadu vidū, uzbūvējot **Pļaviņu HES** un ierīkojot ūdenskrātuvi, Bebrulejas ciems un kapsēta tika appludināti un atrodas apmēram 10 m zem pašreizējā Daugavas ūdenslīmeņa.

**Alus darītava „Bursh”** ir viena no mazākajām alus darītavām Latvijā.

**Dzidris** ir mājas vīns, kas darīts Pļaviņu novada Aiviekstes pagasta zemnieku saimniecībā "Ozoliņi".

**Gostiņu luterāņu baznīca** ir ievērojams vēlā klasicisma piemineklis, atrodas Aiviekstes upes labajā krastā.

**Kalsnavas arborētums** – lielākā dekoratīvo koku un krūmu kolekcija Latvijas austrumdaļā, daļa teritorijas atrodas Pļaviņu novadā.

**Oliņkalns** bija pilskalns 5 km no Pļaviņām un 1 km lejpus Lokstenes pilskalna. Oliņkalns bija vislielākais senču pilskalns (2,3 ha liels, uzbērums 175 m garš). Te atradās 13. gadsimta sākuma dokumentos minētā Alenes pils, kas bijusi administratīvais centrs Olines zemēm. Tagad Oliņkalns ir kokiem apaugusi lēzena sala Pļaviņu HES ūdenskrātuvē iepretim Stukmaņiem. Pie Daugavas iepretim Oliņkalnam ir piemiņas akmens, ko 1989. g. uzstādīja Latvijas alpīnisti.

**Stukmaņu muiža **celta 16.gadsimtā, apskatāma no ārpuses, tikai daļēji saglabājusies agrākā apbūve.

**Zviedru jeb Aiviekstes skansts** - celta 17.gs sākumā kā zviedru nocietinājums pret poļiem. Šobrīd šajā vietā atrodas estrāde, kurā katru vasaru notiek pasākumi.

## Attēlu galerija

## Atsauces
Starptautiskā meteoroloģijas diena

**Starptautiskā meteoroloģijas diena** (, , ) tiek svinēta katru gadu 23. martā no 1961. gada. Tā ir diena, kad 1950. gadā tika izveidota Pasaules Meteoroloģijas Organizācija. Organizācija rīko atbilstošus propagandējošus pasākumus. Katru gadu tiek sastādīta attiecīgā gada svētku tematika: 
* 2009. gads — Laikapstākļi, klimats un gaiss, kuru elpojam
* 2008. gads — Mūsu planētas novērojumi labākai nākotnei
* 2007. gads — Polārā meteoroloģija: globālo iedarbību sapratne
* 2006. gads — Dabas stihiju bīstamības novēŗšana un seku likvidēšana
* 2005. gads — Laikapstākļi, klimats, ūdens un intensīva attīstība
* 2004. gads — Laikapstākļi, klimats un ūdens informācijas laikmetā
* 2003. gads — Mūsu nākotnes klimats
Jaunjelgavas novads

**Jaunjelgavas novads** bija pašvaldība Sēlijā, Daugavas kreisajā krastā. Novads izveidots 2009. gadā, apvienojoties bijušā Aizkraukles rajona Jaunjelgavas pilsētai ar lauku teritoriju un Daudzeses, Seces, Sērenes, Staburaga un Sunākstes pagastiem.

## Daba

## Vēsture

## Teritoriālais iedalījums
Jaunjelgavas novadā ietilpst Jaunjelgavas pilsēta, kā arī Seces, Staburaga, Sunākstes, Daudzeses un Sērenes pagasts.

### Apdzīvotās vietas

## Iedzīvotāji
### Etniskais sastāvs

## Pašvaldība

## Tautsaimniecība

## Izglītība

## Sports

## Kultūra

## Reliģija

## Ievērojami novadnieki
* Pēteris Barisons (1904-1947), komponists un diriģents
* Vaironis Jakāns (1927—2008), aktieris
* Jakobs Lipmans (1874—1939), mikrobiologs un augsnes speciālists

## Ievērojamas vietas

## Attēlu galerija

## Atsauces